พระราชกฤษฎีกาเปลี่ยนแปลงเขตเทศบาลเมืองขอนแก่นจังหวัดขอนแก่นพ.ศ. ๒๕๑๔ ภูมิพลอดุลยเดชป.ร.ให้ไว้ ณวันที่ ๑๙ สิงหาคม พ.ศ. ๒๕๑๔เป็นปีที่๒๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองขอนแก่นจังหวัดขอนแก่น เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๓ของรัฐธรรมนูญแห่งราชอาณาจักรไทย และมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตเทศบาลเมืองขอนแก่น จังหวัดขอนแก่น พ.ศ. ๒๕๑๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองขอนแก่น จังหวัดขอนแก่นซึ่งได้กำหนดไว้ตามมาตรา ๔ แห่งพระราชกฤษฎีกาจัดตั้งเทศบาลเมืองขอนแก่นจังหวัดขอนแก่น พุทธศักราช ๒๔๗๘ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ตรงมุมตะวันตกของเขตมหาวิทยาลัยขอนแก่นด้านเหนือเลียบตามเขตมหาวิทยาลัยขอนแก่นด้านเหนือไปทางทิศตะวันออก ถึงหลักเขตที่ ๒ซึ่งตั้งอยู่ริมทางหลวงแผ่นดินหมายเลข ๒ ตอนขอนแก่น - อุดรฯ ฟากตะวันตกจากหลักเขตที่ ๒ เป็นเส้นตรงไปทางทิศตะวันออก ถึงหลักเขตที่๓ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนขอนแก่น - อุดรฯตามแนวเส้นตั้งฉากระยะ ๓๐๐ เมตรด้านตะวันออก จากหลักเขตที่ ๓ เป็นเส้นขนานระยะ ๓๐๐ เมตรกับทางหลวงแผ่นดินหมายเลข ๒ ตอนขอนแก่น - อุดรฯ ไปทางทิศใต้ ถึงหลักเขตที่ ๔ซึ่งตั้งอยู่ริมทางรถไฟฟากตะวันออกจากหลักเขตที่ ๔ เป็นเส้นตรงไปทางทิศตะวันออกเฉียงเหนือถึงหลักเขตที่ ๕ ซึ่งตั้งอยู่ริมทางไปบ้านหนองหินฟากตะวันออกตรงมุมใต้ของเขตกองพันทหารม้าที่ ๖ จากหลักเขตที่ ๕ เลียบตามแนวเขตกองพันทหารม้าที่ ๖ ด้านตะวันตกและด้านใต้ไปทางทิศตะวันออกเฉียงเหนือถึงหลักเขตที่ ๖ ซึ่งตั้งอยู่ห่างจากหลักเขตที่ ๕ ตามแนวเขตกองพันทหารม้าที่ ๖ระยะ ๓,๒๐๐ เมตรจากหลักเขตที่ ๖ เป็นเส้นตรงไปทางทิศตะวันออกเฉียงใต้ ถึงหลักเขตที่๗ ซึ่งตั้งอยู่ริมทางไปบ้านโคกกลาง ฟากใต้ ห่างจากศูนย์กลางถนนรอบเมืองสายนอกตามแนวทางระยะ๑,๔๐๐ เมตรจากหลักเขตที่ ๗ เป็นเส้นตรงไปทางทิศตะวันออกเฉียงใต้ ถึงหลักเขตที่๘ ซึ่งตั้งอยู่ริมหนองใหญ่ด้านเหนือ ห่างจากศูนย์กลางทางหลวงแผ่นดินหมายเลข ๒๐๙ขอนแก่น - ยางตลาด ตรง กม. ๓.๗๐๐ ตามแนวเส้นตั้งฉากระยะ ๗๐๐ เมตรจากหลักเขตที่ ๘ เป็นเส้นตรงไปทางทิศใต้ ถึงหลักเขตที่ ๙ซึ่งตั้งอยู่ริมทางหลวงแผ่นดินหมายเลข ๒๐๙ ขอนแก่น - ยางตลาด ฟากเหนือ ตรง กม. ๓.๗๐๐จากหลักเขตที่ ๙ เป็นเส้นตรงไปทางทิศใต้ ถึงหลักเขตที่ ๑๐ซึ่งตั้งอยู่ห่างจากศูนย์กลางทางหลวงแผ่นดินหมายเลข๒๐๙ ขอนแก่น - ยางตลาด ตามแนวเส้นตั้งฉากระยะ ๗๐๐ เมตรด้านใต้ จากหลักเขตที่ ๑๐เป็นเส้นตรงไปทางทิศตะวันตกเฉียงใต้ ถึงหลักเขตที่ ๑๑ ซึ่งตั้งอยู่ริมทางไปบ้านดอนบมฟากตะวันออกห่างจากศูนย์กลางทางหลวงแผ่นดินตอนบ้านไผ่ - ขอนแก่น สายเดิม ตามแนวทางระยะ ๘๐๐เมตรจากหลักเขตที่ ๑๑ เป็นเส้นตรงไปทางทิศตะวันตก ถึงหลักเขตที่๑๒ ซึ่งตั้งอยู่ริมทางรถไฟ ฟากตะวันตก ตรง กม. ๔๔๖.๕๐๐จากหลักเขตที่ ๑๒ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๓ ซึ่งตั้งอยู่ริมทางหลวงแผ่นดินหมายเลข ๒ ตอนบ้านไผ่ - ขอนแก่นฟากตะวันตก ตรง กม. ๔๔๐.๐๐๐จากหลักเขตที่ ๑๓ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒ ตอนบ้านไผ่- ขอนแก่น ตามแนวเส้นตั้งฉาก ระยะ ๓๐๐ เมตรด้านตะวันตก จากหลักเขตที่ ๑๔ เป็นเส้นขนานระยะ ๓๐๐ เมตรกับทางหลวงแผ่นดินหมายเลข ๒ ตอนบ้านไผ่ - ขอนแก่น ไปทางทิศตะวันออกเฉียงเหนือถึงหลักเขตที่๑๕ ซึ่งตั้งอยู่ริมทางสายเหล่านาดี - โรงต้มกลั่นสุรา ฟากใต้จากหลักเขตที่ ๑๕ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๖ ซึ่งตั้งอยู่ริมทางหลวงแผ่นดินหมายเลข ๑๒ ตอนชุมแพ - ขอนแก่นฟากเหนือ ตรงมุมใต้ของเขตมหาวิทยาลัยขอนแก่นด้านตะวันตกจากหลักเขตที่ ๑๖เลียบตามแนวเขตมหาวิทยาลัยขอนแก่นด้านตะวันตกไปทางทิศเหนือ บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองขอนแก่น จังหวัดขอนแก่น พ.ศ.๒๕๑๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลเมืองขอนแก่น จังหวัดขอนแก่นได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองขอนแก่นจังหวัดขอนแก่น เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ปิติวรรณ/ปรับปรุง๑๒ มีนาคม ๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษา เล่ม ๘๘/ตอนที่ ๙๒/ฉบับพิเศษ หน้า ๒๔/๒๗ สิงหาคม ๒๕๑๔